text: To købere til Cimber
  05 maj 2012 kl. 15.48
  To selskaber ses som klare favoritter til at købe de sunde dele af konkursramte Cimber Sterling.
  * Skyways Flyselskabet er specialiseret i regionale ruter i Norden. Har hovedkontor i Stockholm.
  Selskabets hovedaktionær er selskabet Manswell, der ejes af den ukrainske rigmand Igor Kolomojskij, der i 2011 købte 70 procent af Cimber. Ifølge flere iagttagere har det hele tiden været Kolomojskijs hensigt at lægge de to selskaber sammen.
  * Flybe NordicEr et samarbejde mellem britiske Flybe og finske Finnair. Flybe har meldt klart ud, at det er interesseret i at samarbejde med SAS om de danske indenrigsruter.
   Men forholdet til Finnair, der er indædt konkurrent til SAS, kan være et problem.
   (Kilder: Branchenyhedsbrevet Check-In, epn.dk m.fl.)
  